ཐེངས་དེའི་བཀའ་བསྡུ་བྱས་པའི་འབྲས་བུར་ཕྱོགས་གཉིས་ཀྱི་རྩོད་གཞི་ཆོས་བཅུ་ཡོད་པ་དེ་དག་བསླབ་པ་དང་འགལ་བར་ཁྱབ་བསྒྲགས་བྱས་ནེས་རུང་བ་མ་ཡིན་པའི་ཆོས་བཅུ་ཞེས་པ་ཡིན་པ་དེ་ལ་ཤར་ཕྱོགས་ཀྱི་དགེ་འདུན་མང་ཆེ་བས་དེ་ལྟར་ཁྱབ་བསྒྲགས་བྱས་པ་དེར་མོས་མཐུན་མི་བྱེད་པ་དང་།དེའི་རྒྱུ་མཚན་ནི་གནས་འབབ་དང་ལྡན་པའི་གནས་བརྟན་པའི་དགེ་བདུན་དེ་དག་གིས་དེ་ལྟར་གཏན་འཁེལ་བྱས་པར་བརྟེན་མང་ཆེ་བས་དེར་བྱ་ཐབས་གཞན་མེད་པར་ཡུལ་གཞན་ཞིག་ཏུ་བསྡུ་འཛོམས་བྱས་ནས་འདུལ་བའི་བསླབ་པ་གཞན་ཞིག་གཏན་འཁེལ་བྱས་པ་དང་།།སྔོན་གྱི་དགེ་འདུན་གྱི་གཙོ་བའི་སྡེ་དེ་ནས་དོན་ཏེ་སྡེ་གསར་དུ་བཙུགས་པར་དེའི་མི་འབོར་མང་བས་ཕལ་ཆེན་པའི་སྡེ་ཞེས་གྲགས།དེར་བརྟེན་དགེ་འདུན་གྱི་སྡེ་ལ་ཕལ་ཆེན་པའི་སྡེ་དང་གནས་བརྟན་པའི་སྡེ་བཅས་སྡེ་ཆེན་པོ་གཉིས་སུ་མངོན་གསལ་གྱི་ཁ་བྲལ་དུ་སོང་ནས་ལོ་ངོ་བཞི་བརྒྱ་ལྔ་བརྒྱའི་ནང་དུ་སྡེ་པ་བཅོ་བརྒྱད་དམ་སྡེ་པ་ཉི་བཤུར་འགྱུར་བ་ལ་སངས་རྒྱས་ཆོས་ལུགས་ཀྱི་ལོ་རྒྱུས་སུ་དུས་སྐབས་དེའི་རིང་ལ་སྡེ་པ་ཁག་གི་སངས་རྒྱས་ཆོས་ལུགས་ཞེས་པར་གྲགས་སོ།།